Document ID: /roh_data/filtered/fineweb-2-filterrobots_roh.jsonl.gz/54501

Las autoritads svizras online
Vus essas ina persuna estra e vulais cumprar in'abitaziun u ina immobiglia en Svizra? Eventualmain duvrais Vus ina permissiun.
Sco burgais da la UE/AECL cun domicil en Svizra avais Vus ils medems dretgs sco persunas svizras, sche Vus vulais cumprar immobiglias.
Abitaziuns principalas (p.ex. chasas d'ina famiglia ed abitaziuns da proprietad) e terren da construcziun en Voss lieu da domicil pudais Vus cumprar senza permissiun, sche Vus ademplis las suandantas premissas:
Per las suandantas abitaziuns duvrais Vus ina permissiun:
Persunas estras che han proprietad funsila en Svizra n'han betg automaticamain il dretg d'ina permissiun da dimora.
Sche Vus abitais a l'exteriur, pudais Vus cumprar immobiglias sut tschertas restricziuns. As infurmai per plaschair tar l'autoritad chantunala (uffizi dal register funsil u inspecturat dal register funsil).
Immobiglias che Vus vulessas utilisar per intents economics pudais Vus cumprar er senza permissiun.
Sche Vus vulais cumprar ina chasa, in'abitaziun u ina immobiglia, stuais Vus sclerir tar l'autoritad cumpetenta (uffizi dal register funsil u inspecturat dal register funsil), sche Vus ademplis tut las premissas necessarias u sche Vus duvrais ina permissiun.